Eric Robert Rudolph

Eric Robert Rudolph (født 19. september 1966 i Merritt Island i Florida i USA) er en amerikansk anti-abort-terrorist. Han sto bak en rekke bombeattentater i USA på 1990-tallet, som til sammen drepte tre personer og skadet minst 150. Mest kjent er bomben som gikk av i Olympiaparken i Atlanta under Sommer-OL 1996, hvor én ble drept og 111 skadet.

Da Rudolph var 18, tilbrakte han tid i en såkalt "Kristen Identitet"-bevegelse kalt "Israels kirke" i Missouri sammen med sin mor.

Rudolph var på FBIs liste over de ti mest ettersøkte i USA da han ved en tilfeldighet ble arrestert 31. mai 2003. Han gjorde en avtale med myndighetene for ikke å få dødsstraff ved å erklære seg skyldig i alt han var anklaget for. Han fikk fem livstidsdommer.

Referanser

Eksterne lenker 
 FBIs ti mest ettersøkte

Personer fra USA involvert i terroraktivitet
Personer fra Brevard County i Florida
Personer fra USA dømt for drap
Personer dømt for terrorisme
Abortmotstand